# Sarah Myhre

Sarah E. Myhre (Washington, XX. mendea) AEBetako klima zientzialari, dibulgatzaile eta ingurumen justiziaren aldeko aktibista da. Klima-aldaketa arintzeko duen ikuspegi feministagatik da ezaguna, eta emakume gehiagok klima-aldaketaren aurkako borroka gidatzea beharrezkotzat jotzen du. Washington hirian egoitza duen eta klima-aldaketaren lidergoan oinarritzen den irabazi-asmorik gabeko Rowan Institute erakundearen sortzailea eta zuzendari exekutiboa da.

## Ibilbidea

Myhrek paleo-ozeanografia ikasi zuen, eta ekologiako doktoretza lortu zuen Kaliforniako Unibertsitatean, Davisen, 2014an. Tessa M. Hill izan zen bere aholkularia.
2015etik 2019ra, Myhre Washingtongo Unibertsitateko Ozeanografia Eskolako ikertzaile bat izan zen, non itsas bizitza iraganeko klima-aldaketa bortitzara nola egokitu zen aztertzen jarraitu zuen.
Myhre oso zentratuta dago itsas ekologian eta klima aldaketan. Bere lanaren zati handi bat Kaliforniako kostaldeko ekosistemei buruzkoa da, non ikuspegi paleoekologikoa hartzen duen Lurraren klima-aldaketaren historia ulertzeko. Adibidez, Lurraren sedimentuaren laginak erabiltzen ditu, baita itsas fosilak ere, kliman aldaketa batzuk gertatu zirenean itsas organismoei eragin ziena ulertzeko.
2018an, Myhrrek irabazi-asmorik gabeko erakunde bat bat sortu zuen, Rowan Institutua, lidergo zientifikoaren bidez munduan eragiteko. Gainera, 500 Emakume Zientzialariren Batzorde Sortzaileko kidea da, eta justizia sozialaren eta zientziaren alde egiten du.
Ikertzaile nagusia da Project Drawdown-en, ozeanoko karbono-erauzketa ikertzen. Klimaren zientzietan ikertzeaz gain, Myhrek giza esperientziak sartzearen eta enpatia erabiltzearen alde egiten du berotze-globalari buruz hitz egiten duenean, ikuspegi humanistak garrantzitsuak direla klima-aldaketari heltzeko argudiatuz. Halaber, klimaren zientziaren ikuspegi feministaren alde egiten du, emakume zientzialarien eta aktibisten lidergo handiago bati dei eginez. Myhrek zientzia ez dela inoiz apolitikoa izan, eta ezin dela halakotzat tratatu argudiatzen du.

### Eztabaida

Zenbait urtetan, Myhrek jazarpen handia jasan du bere aktibismo klimatikoa dela eta. Cliff Mass zientzialari klimatikoarekin ere desados egon da publikoki, eta horrek jazarpenaren mende egotea ekarri dio. Grist-eko post baten arabera, Myhrek iritzi-artikulu bat idatzi zuen The Seattle Times egunkarian Scott Pruitten izendapena kritikatuz, non Massek iruzkin bat idatzi zuen "idealista" eta "klimaren benetako zientifikoa ez izatea" esanez. Beste lankide batzuek klima-aldaketari buruzko lidergo publikoa "suizidio profesionala" dela ohartarazi diote. "Alarmista klimatikotzat" ere jo izan da.

## Aintzatespenak

* 2017an, Seattle Magazine aldizkariak eragin handieneko Seattleiteen zerrendan sartu zuen.
* Hurrengo urtean, 2018an, Zientzien Akademia Nazionalak Kavli Fellow izendatu zuen.

## Erreferentziak

* 1 2 «Sarah E. Myhre | Drawdown» web.archive.org 2019-10-30 (Noiz kontsultatua: 2025-03-13).
* 1 2 «What We Do — Rowan Institute» web.archive.org 2019-10-30 (Noiz kontsultatua: 2025-03-13).
* 1 2 (Ingelesez) Mag, Seattle. (2022-07-08). «Most Influential Seattleites of 2017: Citizen Scientist Sarah Myhre» Seattle magazine (Noiz kontsultatua: 2025-03-13).
* 1 2 (Ingelesez) Kirk, Karin. (2018-05-18). «Meet scientist, feminist, activist Sarah Myhre » Yale Climate Connections» Yale Climate Connections (Noiz kontsultatua: 2025-03-13).
* ↑ Myhre, Sarah E.; Kroeker, Kristy J.; Hill, Tessa M.; Roopnarine, Peter; Kennett, James P.. (2017-01-01). «Community benthic paleoecology from high-resolution climate records: Mollusca and foraminifera in post-glacial environments of the California margin» Quaternary Science Reviews 155: 179–197. doi:10.1016/j.quascirev.2016.11.009. ISSN 0277-3791. (Noiz kontsultatua: 2025-03-13).
* 1 2 (Ingelesez) «Sarah Myhre» The Breakthrough Institute (Noiz kontsultatua: 2025-03-13).
* 1 2 «DRILLED: An Intersectional Approach on Climate, Part 5: Dr. Sarah Myhre on the Feminist Approach to Climate Science» web.archive.org 2019-10-30 (Noiz kontsultatua: 2025-03-13).
* 1 2 (Ingelesez) Andrews, Eve. (2018-06-19). «Woman, scientist, climate advocate: Can you be all three?» Grist (Noiz kontsultatua: 2025-03-13).
* 1 2 (Ingelesez) CSLDF. (2018-05-30). «Perspectives of Scientists Who Become Targets: Sarah Myhre» Climate Science Legal Defense Fund (Noiz kontsultatua: 2025-03-13).
* ↑ (Ingelesez) «Why Women’s Climate Leadership Is Vital - YES! Magazine Solutions Journalism» YES! Magazine (Noiz kontsultatua: 2025-03-13).
* ↑ «Climate Scientist Dr. Sarah Myhre on the UN Climate Change Report» web.archive.org 2020-10-27 (Noiz kontsultatua: 2025-03-13).
* ↑ (Ingelesez) «The trials of women in climate science» MPR News 2018-09-20 (Noiz kontsultatua: 2025-03-13).
* ↑ (Ingelesez) Andrews, Eve. «She spoke out about climate change—and they tried to make her pay for it» Mother Jones (Noiz kontsultatua: 2025-03-13).
* ↑ (Ingelesez) «As EPA head, Scott Pruitt must act on climate change» The Seattle Times 2017-02-20 (Noiz kontsultatua: 2025-03-13).
* ↑ (Ingelesez) Andrews, Eve. (2018-06-19). «Woman, scientist, climate advocate: Can you be all three?» Grist (Noiz kontsultatua: 2025-03-13).
* ↑ (Ingelesez) Mag, Seattle. (2022-07-08). «Most Influential Seattleites of 2017: Citizen Scientist Sarah Myhre» Seattle magazine (Noiz kontsultatua: 2025-03-13).

## Kanpo estekak

* Rowan Instituteren webgune ofiziala
* Datuak: Q73201991